
EXPUNERE DE MOTIVE
 privind aprobarea incheierii protocolului de colaborare intre Municipiul Timisoara si Institutul Francez, Asociația Pelicula Culturală, Asociația Marele Ecran, Asociația DocuMentor, Asociația Româna a Filmului Independent
In urma discutiilor purtate cu reprezentanti ai culturii cinematografice acestia si-au exprimat disponibilitatea pentru a venii in sprijinul autoritatii publice cu experienta in domeniu pentru promovarea acestui gen de cultura. In acest scop s-au creat premizele incheierii unui protocol in Municipiul Timisoara, pe de o parte si asociatii fara scop lucrative in interesul comun de a creste interesul cetatenilor pentru cultura cinematografica romaneasca, europeana si nu numai.

Strategia Culturală a Municipiului Timişoara prevede ca obiectiv:  Valorificarea cinematografelor în scop cultural. Domeniul filmului în Timişoara impune crearea de noi spaţii pentru distribuţii de filme şi evenimente dedicate, care altfel nu îşi găsesc locul într-un cinema de tip mall, profilurile şi misiunea fiind diferite şi susţinând industria cinematografică în maniere distincte. Clădirile cinematografelor care nu mai sunt în prezent în funcţiune au nevoie de renovare şi de o relansare culturală, eventual ca instituţii cu profil creativ mixt, care să le asigure parţial sustenabilitatea financiară.
Proiectul de candidatură pentru Titlul de Capitală Europeană a Culturii 2021, devenit după acordarea acestui titlu, contractul de facto în implementare, între municipiul Timişoara şi Comisia Europeană, prevede la capitolul 4.2.4 – Capacitatea de implementare – Intervenţii în infrastructură – Conversia fostelor săli de cinematografe (9 foste săli de cinematografe – studiouri de teatru, cinematografe, galerii de artă etc.). Desemenea în cadrul proiectului se menţionează fostele săli de cinematograf, ca spaţii neutilizate, a căror reabilitare şi punere în funcţiune se consideră a fi o urgenţă. 

În contextul Rezolutiei Consiliului European din 16 noiembrie 2007 privind o agendă europeană pentru cultură (2007/C 287/01)  , implicarea sectorului neguvernamental, cu rol consultativ,  în managementul artistic şi cultural al noii structuri a cinematografului este în concordanţă cu practicile şi politicile culturale europene. 

Ţinând cont de cele enumerate mai sus, apreciem ca fiind oportună promovarea proiectului de hotărâre privind aprobarea și semnarea Protocolului de colaborare privind promovarea culturii cinematografice în rândul cetățenilor municipiului Timișoara.

